Concret, indicele ROBOR la trei luni, in functie de care se calculeaza costul creditelor in lei cu dobanda variabila si care la inceputul acestui an era de 0,87%, iar la inceputul lunii septembrie la 0,92%, a crescut miercuri la 1,25% si a sarit joi la 1,46%, informeaza Banca Nationala, citata de Mediafax. Este cel mai ridicat nivel din ultimii doi ani, conform datelor oficiale.Totodata, indicele ROBOR la sase luni, utilizat in calculul dobanzilor la creditele ipotecare, s-a majorat intr-o singura zi de la 1,35%, cat a fost cotat pe 27 septembrie, la 1,57%.Specialistii spun ca acesta este efectul imprumuturilor luate de Guvernul PSD-ALDE."O explicatie pentru aceasta evolutie tine de faptul ca statul intervine in piata bancara si cere lichiditati pentru a acoperi deficitul bugetar. Pretul capitalului are aceasta reactie, este o reactie fireasca", a explicat profesorul de economie Cristian Paun, citat de Realitatea TV.O pozitie similara a exprimat si Adrian Vasilescu, consilierul guvernatorului BNR."De semnalat ca aceasta crestere nu a fost una surprinzatoare, exista o asteptare in acest sens, dar intervine intr-o etapa in care au loc putine tranzactii. Aici sunt masuri strategice ale actorilor din piata bancara, iar aceste miscari strategice ii afecteaza in primul rand pe cei care au luat credite in lei.In decembrie 2015, cei care au luat atunci un credit au luat cu dobanda de 1,04%, acum este 1,46%", a precizat Adrian Vasilescu."Evolutia ROBOR depinde de nivelul de lichiditate din piata bancara. Suntem intr-o perioada de reasezare a acestui indice dupa ce am avut, in perioada care a trecut, dobanzi reduse la nivel istoric.Din aceasta perspectiva, era de asteptat ca aceasta crestere sa inceapa. Trebuie spus, totusi, ca in 2014 si 2015, daca luam ca reper luna septembrie, ROBOR la 3 luni era mai ridicat decat nivelul actual, ca sa nu mai spunem de 2012 sau 2013 cand atingea 4 procente sau chiar 5,80%. Sigur ca, fata de acum cateva luni, se vor aduna cativa lei in plus la plata ratei, in conditiile in care dobanda ROBOR este luata in calculul ratei, dar pentru creditele acordate inainte de 2015 ratele sunt in continuare sub nivelul initial", a declarat la randul sau, pentru Agerpres , Dan Suciu, purtator de cuvant al Bancii Nationale.Analistii spun ca BNR ar putea interveni printr-o infuzie de lichiditate la nivelul sectorului bancar in urmatoarea perioada, asa ca ulterior situatia se va echilibra, indicele ROBOR urmand sa oscileze intre 1 si 1,3% la finalul anului.